
Årsmelding for Øyer-Tretten frivilligsentral 2021

Øyer-Tretten frivilligsentral ble stiftet 5. juni 1996 som en stiftelse. Vedtektene ble sist revidert 29.03.2017

Styret består av representanter fra lag og foreninger som er tilknyttet stiftelsen samt to representanter utnevnt av kommunestyret i Øyer kommune. Det legges vekt på å ha representasjon fra forskjellige foreninger, begge kjønn og fra de to sognene i bygda. Årsmøte holdes innen utgangen av mars og representantene velges på årsmøte etter forslag fra valgkomiteen. Styret er ansvarlige for driften. 

Øyer-Tretten frivilligsentrals økonomiske grunnlag er basert på statlig og kommunalt tilskudd samt bidrag fra stifterne. 


Stiftere med innskutt egenkapital à kr 100,-

Tretten diakoniutvalg
Tretten sanitetsforening
Øyer bygdekvinnelag
Øyer diakoniutvalg
Øyer/Tretten Lions
Øyer pensjonistforening
Øyer sanitetsforening

Tretten og Øyer diakoniutvalg er gått inn i Øyer Kirkelige fellesråd. 


Finansiering/økonomi i 2021: 

Øyer Kommune: 497 552,-
Øyer Sanitetsforening: 5 000,-
Øyer Kirkelige fellesråd: 836,25,- 
Grasrotandel: 5488,42,-

Regnskap: Snøhetta Regnskap Øyer AS, Lars Berg
Revisjon: BDO Revisjon AS


Styret har bestått av: 

Magnhild Grimsrud, styreleder, Øyer bygdekvinnelag
Olga Solberg Løvlund, styremedlem, Øyer sanitetsforening
Bernt Harjo, styremedlem, LHL Lillehammer/Øyer
Dag Norvald Hansen, politiker, Øyer kommune

Vara til styret: 

Mari Botterud, Tretten sanitetsforening
Dagfinn Hovland, LHL Lillehammer/Øyer
Rune Moen, politiker, Øyer Kommune

Valgkomitè: 

Solveig Fossum Nymoen, Øyer-Tretten Kirkelige fellesråd
Ellen Kvisberg, Øyer pensjonistforening
Monika Brugger, Øyer sanitetsforening


Ansatte: 

Mona Svegården, daglig leder i 60% stilling, sekretær til styret
Cathrine Koen, 9 timer pr måned i BUA
Hege Fossum, 9 timer pr måned i BUA


Styrearbeid: 

Styret har hatt 3 styremøter og 21 saker på saklista i 2021.


Noen ord fra daglig leder:

Først vil jeg takke alle som har bidratt i 2021. Tusen hjertelig takk for innsatsen! 

Det ble et helt annet år enn det vi hadde håpet på i 2021. Covid -19 har satt sitt preg også på dette året. Det har vært mange avlysninger/utsettelser, noe har blitt gjennomført, andre ting står fortsatt på vent. 
Etterspørselen etter frivillige øker for hver uke som går, mange står på venteliste for besøksvenn. Utfordringen er å få rekruttert nye frivillige. Frivilligheten er i endring, færre ønsker å binde seg til faste oppdrag. 
I 2021 ble det prioritert å oppdatere brosjyren til frivilligsentralen og få den ut til alle husstander i kommunen. Det er også blitt prioritert å samarbeide mer på tvers og få etablert gode samarbeidspunkter. Vi er kommet langt i Øyer når det gjelder frivillighet. Vi har fått på plass gode rutiner og systemer for å ivareta de frivillige og de med behov. Vi håper nå på at samfunnet skal gjenåpne for fullt og at flere ser verdien og gleden i det å være frivillig!
Nytt i år var samarbeidet om aktivitetsuke for ungdom i sommerferien. Hele 52 ungdommer meldte seg på. Vi gjennomførte blant annet topptur, bading, grilling, Paint ball, golf og lunsj på Nermo. Mange fikk opplevelser de ellers ikke får mulighet til å delta på.
Utlånet i BUA har også vært svært bra dette året. Vi får stadig nye brukere og vi ser at tilbudet er mer kjent nå enn før. 




Daglig drift av frivilligsentralen:

· Daglig drift av BUA, følge opp alle henvendelser, hjemmeside og sosiale medier.  
· Daglig drift av frivilligsentralen, følge opp alle henvendelser, frivillige, brukere og samarbeidspartnere. 
· Fast arbeidsdag på biblioteket, mandager. 
· Onsdag og torsdag, kontor på Tingberg.
· Bestått utdanningen ved Verdighetssenteret. Utdanningen resulterte i prosjektet «Hverdag med mening». Har startet opp kartlegging av behov og ønsker på Bakketun. Tatt noe lengre tid enn forventet.  
· Samarbeidet med flyktning tjenesten. Sammen hadde vi planlagt «Bli kjent» tur i bygda og på fjellet, 30 juni, avlyst. Videre har vi arbeidet med å få i gang «Åpen hall» for ungdom fra 10 klasse og oppover, planlagt oppstart februar/mars 2022. 
· Planlagt mandagstreff på biblioteket i Øyer. 
· Samarbeid med aktivitetskoordinator i kommunen:
-  Gjennomført “Kick off” for alle frivilligkontaktene i tjenesteenhetene 21/9. 
-  Gjennomført dialogmøte med frivilligheten 27/10.
-  Gjennomført dugnaden ALLEMED 17/11.
-  Markert Frivillighetens dag 2 og 3/12. Serverte vafler en dag på Tretten og en i Øyer.  
-  Frivillighetens år 2022, sitter i prosjektgruppa.
-  Vindu for en forening. En mulighet for lag og foreninger til å lage en utstilling på              biblioteket. 
             - Aktiv deltagelse i oppfølgingen av Fritidserklæringen. 
· Gjennomført aktivitetsuke for ungdom, samarbeid med ungdomsklubben. 52 deltakere.
· Aktivt arbeidet for å rekruttere nye frivillige.
· Holde kontakt med de som venter på besøksvenn/turvenn.
· Vært aktiv i Gudbrandsdalsnettverket, skrevet høringsinnspill på vegne av nettverket, reklamefilm prosjekt. 
· Lagd ny informasjonsbrosjyre, delt ut til alle husstander i kommunen. 
· Julebelysning ble hengt opp på Bakketun til første advent.
· Deltatt på adventsstund på Bakketun, samarbeid med diakon.
· Styret har gitt innspill til høringssvar, ny forskrift om tilskudd til frivilligsentraler.



Aktiviteter gjennomført av frivillige:

· Besøksvenner til eldre. 
· Aktivitetsvenner, besøker eldre med demens. 
· Matutkjøring i Øyer, ca 10-15 brukere. 
· Blomstervanning på Bakketun.
· Torsdagstreff på Bakketun. 
· Frivillige har deltatt på grillfest på Bakketun 24/6
· Adventsstund på Bakketun, samarbeid med diakon 28/11
· Vært følgesvenner til eldre, kaffe og vaffel på Lodgen.  
· Hagearbeid. 
· Snømåking.
· Ullsokken strikkekafe, har produsert følgende: 
117 par sokker, 29 luer, 6 par votter, 14 gensere, 3 par tøfler, 5 halser og 1 pannebånd. Alt ble levert til Røde-Kors før jul. 

Antall aktive frivillige i 2021, 35 stk.                    Aktive frivillige i 2020, 45 stk  



BUA

Åpent tirsdager 17.30-19.00, torsdager 15.00-18.00
Åpent i høstferie, vinterferie, påskeferie, kun stengt en uke i sommer for å avvikle ferie. 

Utlåns statistikk 1/1 til 31/12-2021: 

	2021
	2020
	2019

	305 låneprofiler
	233 låneprofiler
	207 låneprofiler

	547 utlån
	315 utlån
	386 utlån

	2037 enheter
	1379 enheter
	1616 enheter



Totalt har vi 917 enheter vi kan låne ut i BUA. Alle kan låne det vi har i BUA, men avtalen vi har med Hafjell Skiutleie gjelder kun de med adresse i Øyer kommune. 

Vi har rikelig med utstyr, behovet framover blir supplering og eventuelle reparasjoner.
Vi er helt avhengige av å få inn eksterne midler for å kunne drifte BUA. 

«Gi-bort-kroken» vår er godt brukt og det er ingen tvil om at den også bidrar positivt med tanke på å øke barn/unges aktivitetsnivå. 



Medieomtale:
Klokkeklang
Øyermagasinet
Gudbrandsdalsradioen

Daglig leder har besøkt:

Tretten sanitetsforening
Bakketuns venner
Ungdomsrådet


Styret i Øyer-Tretten Frivilligsentral ser at møteplasser er viktig, de gir tilhørighet og trivsel for mange. Etter nok et krevende år med korona ser vi fremover og håper på økt aktivitetsnivå i året som kommer. 

Øyer-Tretten Frivilligsentral ønsker å gi tilbud som er åpne for alle. Vi må alle bidra i samarbeidet for å få til et godt fellesskap i nærmiljøet vårt. Felles ansvar gir felles nytte! 

Styret mener at forutsetningen for fortsatt drift av Øyer-Tretten Frivilligsentral er til stede og årsregnskapet vårt er avgitt under denne forutsetningen.

Takk til alle FRIVILLIGE!
Takk til alle våre samarbeidspartnere! 
Takk til ØYER KOMMUNE!


Øyer, februar 2022




Magnhild Grimsrud, styreleder                                                       Olga Solberg Løvlund




Bernt Harjo                                                                                          Dag Norvald Hansen



                                                                                                            
                                                                                                               Mona Svegården, daglig leder

